Natalie Portman

Natalie Portman (heebrea keeles נטלי פורטמן; õieti Natalie Hershlag; sündinud 9. juunil 1981 Jeruusalemmas) on Iisraeli-USA filmi- ja teatrinäitleja. Esinejanimi Portman on ta vanaema neiupõlvenimi.

Tema esimene filmiroll oli naispeaosa filmis "Léon" (1994), kuid ta sai kuulsaks Padmé Amidala osatäitjana filmides "Tähtede sõda I: Nähtamatu oht", "Tähtede sõda II: Kloonide rünnak" ja "Tähtede sõda III: Sithi kättemaks".

1999. aastal asus ta näitlejatöö kõrvalt õppima psühholoogiat Harvardi Ülikoolis, mille ta lõpetas 2003.

 Auhinnatud ja auhindadele nomineeritud osatäitmisi 

1999 mängis Portman Padmé Amidalat filmis "Tähtede sõda I: Nähtamatu oht". Selle rolliga nimetati ta halvima filmi auhinna Kuldne Vaarikas kandidaadiks ekraanipaari kategoorias koos Anakin Skywalkerit mänginud Jake Lloydiga ja parima ulmefilmi auhinna Saturn kandidaadiks noore näitleja kategoorias. Ta ei võitnud kumbagi.

Samal aastal mängis ta filmis "Anywhere but Here" Wisconsinist pärit tüdrukut, kes kolib koos oma lahutatud emaga Californiasse ega taha täita ema soovi saada näitlejaks. Selle rolliga nimetati ta Kuldgloobuse kandidaadiks naiskõrvalosatäitja kategoorias, aga ta ei võitnud seda, ja Noore näitleja auhinna kandidaadiks naispeaosatäitja kategoorias, aga ei võitnud ka seda.

2000 mängis ta filmis "Seal, kus süda" perekonnata neiut, kes 17-aastaselt lapse saab. Selle rolliga nimetati ta Teismeliste valiku auhinna kandidaadiks naisnäitleja kategoorias, aga ei võitnud seda, ja noore näitleja auhinna kandidaadiks naispeaosatäitja kategoorias, aga ei võitnud ka seda.

2002 mängis ta Padmé Amidalat filmis "Tähtede sõda II: Kloonide rünnak". Selle rolliga nimetati ta Saturni kandidaadiks naisnäitleja kategoorias (ei võitnud), Kuldse Vaarika kandidaadiks naiskõrvalosatäitja kategoorias (ei võitnud) ja ekraanipaari kategoorias koos Anakin Skywalkerit mänginud Hayden Christenseniga (ei võitnud) ning Teismeliste valiku auhinna kandidaadiks draama- või seiklusfilminäitlejanna kategoorias (võitis) ja ekraanipaari kategoorias koos Hayden Christenseniga (ei võitnud).

2004 mängis ta filmis "Tule lähemale". Selle rolli eest nimetati ta Oscari ja Kuldgloobuse kandidaadiks naiskõrvalosa kategoorias ja ta pälvis Kuldgloobuse. Ta nimetati ka teismeliste valiku auhinna kandidaadiks draamanäitleja kategoorias ega võitnud.

Samal aastal mängis ta filmis "Aedade osariik" patoloogilist valetajat Samanthat. Selle rolli eest nimetati ta Teismeliste valiku auhinna kandidaadiks neljas kategoorias: draamanäitleja, valetaja, suudlus ja armustseen. Ta ei pälvinud neist ühtki.

2005 mängis ta Padmé Amidalat filmis "Tähtede sõda III: Sithi kättemaks". Selle rolli eest nimetati ta Saturni kandidaadiks naisnäitleja kategoorias ja Teismeliste valiku auhinna kandidaadiks seisklusfilminäitlejanna kategoorias. Ta ei võitnud kumbagi.

2006 mängis ta filmis "V nagu vendetta" Evey Hammondit. Selle rolli eest nimetati ta Saturni kandidaadiks naisnäitleja kategoorias (võitis) ning draama- ja seiklusfilminäitlejanna kategoorias (ei võitnud).

2009 mängis ta filmis "Vennad" naist, kelle abikaasa Afganistani sõjas väidetavalt sureb, aga tegelikult vangi langeb ja keda tema mehevend seepeale võrgutada katsub. Selle rolli eest nimetati ta Saturni kandidaadiks naisnäitleja kategoorias, aga ei võitnud.

2010 mängis ta filmis "Must luik" baleriini Nina Sayersit. Selle rolli eest nimetati ta Oscari, Kuldgloobuse ja Saturni kandidaadiks ning ta võitis nad kõik. Teismeliste valiku auhinna kandidaadiks nimetati ta draamanäitleja ja suudluse kategoorias ning võitis neist esimese.

2011 mängis ta romantilises komöödias "Võtaks vabalt" Emma Kurtzmanit, kes otsustab hakata ühe mehe armukeseks, kuigi kumbki teineteist esialgu ei armasta. Selle rolli eest nimetati ta Teismeliste valiku auhinna kandidaadiks romantilise komöödia naisnäitleja kategoorias, mida ta ei võitnud.

 Filmirollid 
 Aasta  Originaalpealkiri  Pealkiri  Roll  1994  "Léon"  "Léon"   Mathilda 1995  "Heat"  "Pinge"  Lauren Gustafson 1996  "Beautiful Girls"    Marty "Everyone Says I Love You"   Laura Dandridge "Mars Attacks!"  "Marss ründab!"  Taffy Dale 1999  "Star Wars Episode I: The Phantom Menace"  "Tähtede sõda I: Nähtamatu oht"  Padmé Amidala "Anywhere but Here"   Ann August2000  "Where the Heart Is"  "Seal, kus süda"  Novalee Nation2001  "Zoolander"  "Zoolander" 2002  "Star Wars Episode II: Attack of the Clones"  "Tähtede sõda II: Kloonide rünnak"  Padmé Amidala2003  "Cold Mountain"  "Külmale mäele"  Sara 2004  "Garden State"  "Aedade osariik"   Samantha "Closer"  "Tule lähemale"  Alice Ayres 2005  "Star Wars Episode III: Revenge of the Sith"  "Tähtede sõda III: Sithi kättemaks"  Padmé Amidala "Free Zone"   Rebecca 2006  "V for Vendetta"  "V nagu veritasu"  Evey Hammond "Paris, je t'aime"  "Pariis, mu arm"  Francine "Goya's Ghosts"   2007  "My Blueberry Nights"  "Minu mustikakarva ööd"  Leslie "The Darjeeling Limited"   "Hotel Chevalier"   Francine "Mr. Magorium's Wonder Emporium"  "Nõiduslik lelupood"  Molly Mahoney 2008  "The Other Boleyn Girl"  "Teine Boleyni tüdruk"  Anne Boleyn 2009  "New York, I Love You"     Rifka "Brothers"  "Vennad"  Grace Cahill 2010  "Hesher"     Nicole "Black Swan"  "Must luik"  Nina Sayers 2011  "No Strings Attached"  "Võtaks vabalt"  Emma Kurtzman "Your Highness"    Isabel "Thor"  "Thor"  Jane Foster

 Välislingid 



Kategooria:Ameerika Ühendriikide näitlejad
Kategooria:Ameerika Ühendriikide filminäitlejad
Kategooria:Harvardi ülikooli vilistlased
Kategooria:Sündinud 1981